Nkhotakota

Nkhotakota (áður Kota Kota) er bær á ströndu Malaví-vatns í miðhluta Malaví. Áætlaður íbúafjöldi 2008 var 33.150 manns.

 Saga 
Nkhotakota mótaðist í upphafi af nokkrum þorpum á svæðinu en varð svo verslunarstaður fyrir arabíska þrælasala. Landkönnuðurinn David Livingstone sannfærði leiðtogann Jumbe um að hætta þrælasölu af svæðinu, en fyrirkomulagið er enn í gildi. Sátu þeir undir tré einu og ræddu málin. Hastings Banda, fyrsti forseti landsins, fór með ræðu undir öðru tré í bænum á 7. áratugnum. Það tré er í kaldhæðni kallað „Livingstone-tréð“. (s. 197) Árið 2001 voru mikil flóð í landinu og náðu þau einnig til Nkhotakota. Bærinn varð verst úti af svæðunum í miðhluta landsins.

 Landafræði 
Bærinn er í um 472 metra hæð yfir sjávarmáli á ströndu Malavívatns. Hann stendur á malarhrygg og snýr að Nkhotakota-flói sem er úti fyrir ströndinni en hann er afmarkaður af sandrifi.

Næstu bæir eru Makuta, Mbaluko og Mtenje. Auk þess eru um 200 kílómetrar til Lílongve en 378 kílómetrar til Blantyre.

 Lýðfræði 
 Ár Íbúafjöldi 1987 12.163 1998  19.421 2008  33.150

 Tungumál 
Chichewa er aðaltungumál staðarins. (s. 85) Swahili-nýlenda er einnig í bænum,Baldauf, s. 91. en einnig eru chewa-mælendur í suðurhluta hans.Baldauf, s. 82. Tonga-mælendur er að finna í norðurhlutanum.Baldauf, s. 84.

 Atvinna 
Íbúar bæjarins veiða í Chia-lóni. 

 Stofnanir 

 Heilsugæsla 
Í Nkhotakota er sjúkrahús sem hefur reynst vel í baráttunni gegn HIV og eyðni. Samtökin Society for Women Against AIDS in Malawi (SWAM) (ísl. Konur gegn eyðni í Malaví) eru með tveggja ára verkefni í bænum.

 Fjármálastofnanir 
Commercial Bank of Malawi er með útibú við aðalbraut bæjarins sem liggur norður-suður.

 Eldsneytisverslun 
Í Nkhotakota er bensínstöð frá BP.

 Samgöngur 
Í Nkhotakota er ein af aðal höfnunum við Malavívatn. Nálægasti flugvöllur er í Kasungu Langferðabílar gang til Salima í tvær stundir á dag.Murphy, s. 176. Þess að auki aka smárútur til Nkhata Bay.Murphy, s. 191.

 Tilvísanir 

Flokkur:Bæir í Malaví